Den finske borgerkrigen
Den finske borgerkrigen var en borgerkrig i Finland som ble utkjempet fra 27. januar til 15. mai 1918 mellom styrker fra Finlands sosialdemokratiske parti, organiserte i den såkalte "Finske sosialistiske arbeiderrepublikk", kalt «De røde», på den ene siden og styrker lojale til det konservative og borgerlige finske senatet (regjeringen), kalt «De hvite». «De røde» fikk støtte fra det revolusjonære, bolsjevikiske styret i den russiske sovjetrepublikk, mens «de hvite» fikk støtte fra Tyskland, fra finske veteraner som hadde tjenestegjort på tysk side i første verdenskrig, og fra svenske frivillige.